ming030890/wiki-yue-high-quality huggingface dataset:
虹橋路站

虹橋路站係上海地鐵3號綫、上海地鐵4號綫同上海地鐵10號綫一個地鐵站，喺長寧區。個站2000年12月26號啟用。
細山

細山，香港一山，亦係一地，喺青衣島東便，美景花園一帶，英文寫Sai Shan。山下原本有細山村。
美景花園同香港專業教育學院青衣分校，隔咗條細山路。條路掘頭，南端可以通出青衣路。

位置
青康路，美景花園北便，有青衣細山步行徑上山。
22°20′N 114°06′E﻿ / ﻿22.34°N 114.1°E﻿ / 22.34; 114.1
細女星

細女星（Sirona），即係小行星116，係太陽系小行星帶嘅一粒小行星，喺1871年9月8號被美籍德國天文學家克里斯蒂安·亨利·弗里德里希·彼得斯發現。
細山村

細山村（英文：Sai Shan Village），係香港新界青衣島一條村，喺青衣島東部，細山同青衣山之間嘅谷地。
細啞鈴星雲

細啞鈴星雲（Messier 76）係喺英仙座嘅一嚿行星狀星雲，喺1780年畀查理斯·梅西亞收錄喺佢嘅天體目錄入面。
細威廉碧

細威廉碧（英文：William Pitt the Younger，1759年5月28號—1806年1月23號）係英國政治人，托利黨員，1783年到1801年、1804年到1806年兩度做英國首相。當中1783年頭一次上任得24歲，係英國史上最後生嘅首相。
佢阿爸大威廉碧都做過英國首相。
細安地列斯群島

細安地列斯群島係一列火山島，有維爾京群島、背風群島、向風群島同南美洲嘅委內瑞拉北面各島，有12,900平方公里咁大。位於加勒比海同大西洋交界。
諾列治機場

諾列治機場（粵音：nok6 lit6 zi6 gei1 coeng4）係喺英國諾列治嘅一個機場，喺1940年嗰陣經已起好兼且開放畀人用嚟搭飛機。
諾古拉亞西奧利

安東尼奧·平托·諾古拉·亞西奧利（Antônio Pinto Nogueira Accioly，又譯亞奇奧利；1840年10月11號—1921年4月14號）係巴西嘅律師同政治人，塞阿拉州伊各（Icó）人。喺1896年至1900年同1904年至1912年期間出任塞阿拉州長。
諾古拉亞西奧利喺1921年4月14號喺里約熱內盧因死咗，享年80歲。
諾基亞

（Nokia）係芬蘭西芬蘭省一個自治市，2011年1月有人口31,658人，係芬蘭第32大城市。通信業巨人諾基亞公司就係喺1865年喺呢度建立。
諾咸頓

諾咸頓（英文：Northampton）係英倫諾咸頓郡郡府，人口22萬。
諾列治

諾列治（英文：Norwich，讀音/ˈnɒrɪdʒ/或/ˈnɒrɪtʃ/），又譯諾域治，係英國英倫東部羅福郡嘅城鎮，住14萬人。
諾基亞8110

諾基亞8110（英文：Nokia 8110）係芬蘭諾基亞公司喺1996年推出嘅一部功能電話，呢個手機響香港叫做「香蕉機」或者係「蕉仔」。
蟹肉

蟹肉係蟹嘅肉，係種比較常見嘅海鮮食材，脂肪含量低。
蟹攝

蟹攝係十六攝之一，佔《廣韻》二百零六韻之中十九個。平聲、上聲、去聲中古構擬音為陰聲韻/ai/。

廣東話
標準廣東話，蟹攝字，睇聲紐同開合變化。平上去聲，蟹攝以/ɔi/音為主，部份舌齒音同皆韻、佳韻二等讀/ai/，而後者重有啲讀 /a/；泰韻開口喉牙音同舌齒音讀/ɔi/同/ai/，而唇音、合口喉牙音同灰韻唇牙喉音大多數讀/ui/，泰韻合口同灰韻舌齒音，重有祭韻合口舌齒音，多數讀/ɵy/；祭韻開口同埋廢韻、齊韻就讀/i/。
蟹狀星雲

蟹狀星雲（NGC 1952）係一嚿超新星殘骸。
蟷

蟷係蜘蛛目動物（蠄蟧）。喺生物分類學，蟷嘅學名係螲蟷科（Ctenizidae），下面有3個屬，53個品種。
蟹

蟹，學名叫短尾下目（Brachyura），係十足目下面嘅一類水生動物，喺海邊或者河邊生活，身外面有殼，重有兩隻䚗同八隻腳，亦都係種海鮮美食。
蟹化

蟹化（粵拼：ha̗ai fa͏a；carcinization）係一種趨同進化現象，指多個物種嘅甲殼動物分別噉由唔似蟹嘅樣進化到變成好似蟹噉嘅樣（簡單講就係個殼由好似龍蝦噉長形進化到好似蟹噉又圓又闊）。
有生物學家估計，噉係因為蟹噉形嘅身體比較敏捷，所以對一隻生物嘅生存嚟講更加有利。
蟹神星

蟹神星（Panopaea），即係小行星70，係太陽系小行星帶嘅一粒小行星，喺1861年5月5號發現。
花壇車站

花壇車站係臺灣鐵路公司縱貫線南段嘅一個鐵路車站。
花士卓

花士卓（FasTrak）係電子收費系統，美國三藩市灣區用，收過橋費。
花城路站

花城路站（粵拼：faa1 sing4 lou6 zaam6；英文：Huacheng Lu Station）係廣州地鐵9號綫嘅車站，2017年12月28號開通，位置喺花都區新華街道花城路同秀全大道嘅交界。

月台
呢個站有一個島式月台，喺花城路同秀全大道嘅交界。

出入口
呢個站一共有2個出入口，分別係C同D。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
呢條路線最先喺2003年份規劃方案入邊出現。嗰時嘅新華綫定咗從花都汽車城去到街口嗰邊，中途出現咗呢個站。雖然2005年修改咗規劃，改成向西延長到飛鵝嶺重將路線一分為二，東邊路段縮短到高增為止重改成9號綫一部分，但係站點位冇變到。隨後喺2010年先至落實呢條路線規劃。

施工
2013年5月24號，車站開始喐手起。
2015年11月17號，車站正式封頂。
2017年9月30號，車站正式三權移交。

開通
2017年12月28號12:00，由於9號綫正式開通，呢個站亦正式開放。
花墟公園

花墟公園，香港公園之一，遊樂場之一，喺深水埗界限街一百零一號，英文叫Fa Hui Park。行政上歸深水埗區。設施有硬地球場、籃球場、排球場、投球場。以及七人足球場、 五人足球場。
過年有年宵市場。
花城大道站

花城大道站（粵拼：faa1 sing4 daai6 dou6 zaam6；英文：Huacheng Dadao Station），規劃時期嗌過雙塔站（soeng1 taap3 zaam6；英文：Twin Towers Station），佢係廣州地鐵APM嘅車站，喺天河區花城大道同珠江東、西路嘅交界之間嘅位。呢個站喺2010年11月8號開放。

站廳
婦兒中心站嘅站廳有售票機同客服中心，而收費區喺站廳嘅中間，而站廳同月台之間有條扶手電梯同樓梯接埋一齊。

月台
呢個站有1個島式月台，喺花城廣場嘅中北邊地區。不過呢個站嘅月台同其他廣州地鐵路線嘅車站唔一樣，雖然話佢有大字，但係喺柱上面。
花城大道站嘅站廳
花城大道站嘅月台
另外，呢個站嘅月台對正上面咁啱就係5號綫嘅列車正線。
月台全景（去林和西站嗰邊，喺2014年7月15號影。）

商舖同自助服務
呢個站同大部份APM嘅車站一樣，冇商舖；但有1台自動販賣機同1台自動櫃員機響度。

利用狀況
由於呢個站附近冇幾遠就喺廣州國際金融中心同廣州周大福金融中心等其他地標性建築、辦公大樓同金融機構，所以喺呢個站附近嘅辦公大樓做嘢同酒店嘅住客人士就成日喺呢個站坐APM上落班同住宿。不過呢個站喺客流高峰時期都見到幾多乘客出入站，而平時嚟講就冇乜人上落。
花墟道

花墟道（Flower Market Road）係香港油尖旺區一條馬路，沿路同附近嘅幾條街都有賣鮮花盆栽嘅舖頭，呢帶叫旺角花墟，好出名。條路位於太子一帶，東西走向，同太子道西平排，西面連接洗衣街，東面連接園圃街（雀仔街）。全長300米。
維基同享有多媒體嘅嘢：Flower Market Road
花士令

花士令（「令」字讀陰上聲，又叫花士苓；英文係vaseline、petroleum jelly，petrolatum或者soft paraffin）係種膏，半固體，係幾隻碳氫化合物嘅撈埋，多數化合物分子，都有25個碳原子以上。
花士令係用嚟潤滑，亦都有可封實細氣孔。

嘜頭
英文嘅Vaseline係嘜頭，國語係凡士林。
花城廣場

花城廣場（粵拼：faa1 sing4 gwong2 coeng4）係中國廣東廣州嘅大型廣場，2010年10月25號開始全面向公眾開放，位置喺珠江新城西邊，南到海心沙；北到黃埔大道西；西到華夏路；東到冼村路。佢係廣州市最大嘅廣場，成日俾廣州當地街坊同外來遊客、外來工嗌佢做廣州嘅「城市客廳」。
嚿地總佔地面積大概56公頃，週邊有好多樓。而家總共種咗超過600樖大樹同古樹，及超過2km長嘅步行木棧道同佔地超過1.5公頃嘅浮島湖。另外，廣州地鐵屬下嘅3號綫、5號綫、APM都經過呢個廣場。

節慶活動
呢個廣場每年都好多時有活動。例如每晚黑8點多啲，有噴泉表演；從2011年開始，每年10月底到11月初都有一年一度舉辦嘅廣州國際燈光節。
花城製藥

花城製藥（粵拼：faa1 sing4 zai3 joek6）係中國廣東廣州嘅一間製藥公司，1971年3月成立，位置喺黃埔區九龍鎮九佛佛田北路48號，378省道嘅8.8km標記位。公司主要出產藥品為主。

史
企業喺1971年3月成立，初期係紅衛農場屬下嘅澱粉加工廠，用過紅衛製藥廠個名，期間主要幫廣州地區間間中成藥廠加工中成藥嘅中間體為主。直到1973年先至有自己嘅產品殺入市場而逐步成為製藥企業。1983年成立咗「花城」商標；1987年12月，企業改名做花城製藥。
2012年9月13號，工廠轉由廣州醫藥全面負責佢嘅生產、經營通脈管理、發展工作。
花城頻道

，簡稱廣州花城頻道，又叫花城政務頻道，係廣州電視台屬下停播咗嘅免費頻道，2016年11月28號開播，2017年8月7號停播。期間曾經以除咗重播嘅《新聞日日睇》同《最街拍檔》（而家嘅《今日報道之最街拍檔》）兩檔節目係粵語之外，其他節目都係普通話嘅語言形式做廣播。呢個頻道凈限廣州地區播出。
頻道播出時間同朝鮮中央電視台嘅手法差唔多，但喺每日深夜到第二日近挨晚時段冇節目。
2017年8月6號23:55，頻道播完當日最後一個節目——《看在花城》之後踏入測色版，6個鐘頭之後台標同「測試」字樣亦消失，隨後8月7號挨晚，頻道亦變成黑屏畫面。具體原因未知，不過有消息話可能收視率太低或頻道未經審批嘅料而停播。雖然同年8月31號，呢個頻道嘅節目表有新節目出現，但頻道一直未恢復播出。據估計，頻道冚唪唥嘅節目都搬嗮去移動頻道播出。
2017年9月17號，花城頻道嘅公眾號正式改名做「花城咖」。

節目同導視
花城頻道開播之後到停播之前，喺每日18:00開台，期間凈播出差唔多6個鐘頭嘅節目，而節目內容多數以廣州當地嘅政府宣傳為主，冇商業廣告播出。其中喺17:30（開播前半個鐘）出現嶺南音樂，到17:59出現廣州地區嘅宣傳動畫短片同埋廣州國際媒體港嘅外景，18:00開始出現當日嘅節目預告。節目播出方面，喺18:00～18:25播出《廣州榜樣》節目；20:00～20:30播出《花城全視角》節目；20:30～20:45時段，禮拜一到五播《花開花城》、禮拜六播《今天我上線》、禮拜日播《我該怎麼辦》。其它時段嘅節目多數以翻炒嘅政府行動、民生論壇同紀錄片為主，但一日最長嘅節目都唔超過1個鐘。喺收台之前嘅一個鐘內會出現首播嘅《花城面對面》同埋《看在花城》呢兩個自製節目。喺信號變成電子大圓畫面之前會播一次廣州地區嘅宣傳動畫短片同埋廣州國際媒體港嘅外景，最後彈出台徽ID同埋呼號就當日節目播嗮。
費基亞

費基亞（粵拼：fai3 gei1 aa3，英文：Nabil Fekir，1993年7月18號—）係法國一個男足球員，嚟自里昂，司職前鋒，喺2013年8月28號正式出道。

葳蕤史
呢節要加長。
費奧多爾三世

費奧多爾三世（1661年6月9號—1682年5月7號）係俄羅斯沙皇國嘅沙皇，喺1676年到1682年在位。
費奧多爾二世

費奧多爾二世（1589年—1605年6月20號）係俄羅斯沙皇國嘅沙皇，喺1605年在位。
費夫齊·恰克馬克

費夫齊·恰克馬克（土耳其文：Fevzi Çakmak，1876年1月12號—1950年4月12號），係土耳其嘅元帥、政治人同革命阿頭之一。喺1921年去到1922年做總理，之後佢長期做軍隊嘅參謀總長。
費奧多爾一世

費奧多爾一世（1557年5月31號—1598年1月17號）係俄羅斯沙皇國嘅沙皇，喺1584年到1598年在位。
費城壽司卷

費城壽司卷（日文：フィラデルフィアロール），係一種壽司卷，個餡通常有煙燻三文魚、奶油芝士同黃瓜等等。
角蝙蝠魚

角蝙蝠魚（學名：Ogcocephalus corniger）係棘茄魚科蝙蝠魚屬嘅其中一個種。
角衛

一個角衛阻住對手外接員接波。
角衛（cornerback）係美式足球一個防守位置，負責對付對手嘅外接員：每個角衛會跟住對手嘅其中一個外接員跑，並且喺嗰個外接員要接波嗰陣嘗試阻礙佢。
角速度

角速度（粵拼：gok3 cuk1 dou6；英文：angular velocity）係物理學上一樣嘢轉動嗰陣喺特定時間入面轉咗幾多角度同埋轉動方向嘅向量，通常用希臘字母Ω或者ω表達。
角蛋白

角蛋白（讀音：gok3 daan6(2) baak6）係一種結構蛋白、佢係動物頭髮，皮膚同指甲嘅主要成份。
角野隼斗

角野隼斗（日文：角野 隼斗(Sumino Hayato)，英文：Hayato Sumino，1995年7月14號—），藝名 Cateen（日文：かてぃん(Katin)）係日本鋼琴家、YouTuber，因為2021年蕭邦鋼琴大賽入選準決賽而出名。除咗彈古典音樂之外，佢亦出名改篇動漫主題曲做鋼琴獨奏曲。

早年教育
角野隼斗1995年7月14號出世。媽媽係鋼琴老師，喺隼斗三歲嘅時候開始教佢彈琴，六歲開始搵老師教佢彈琴。佢小學到中學嘅時候已經有喺鋼琴比賽攞獎，又好鍾意 Jubeat 等等音樂類電子遊戲。佢中學畢業嘅時候掙扎過入唔入演藝學院好，最後跟咗媽咪提議，讀傳統大學，等自己畢業之後多啲唔同事業方向可以揀。
佢大學修讀資訊工程，然後喺東京大學資訊科技工程系做研究生，又去咗法國音響音樂協調研究院（IRCAM）研究音樂訊息機械學習。2020年東京大學研究院畢業嘅時候，攞咗資訊科技工程院長大獎。佢讀緊東京大學研究院嘅時候參加鋼琴大賽攞獎，開始演奏生涯。

初期成就
佢2017年參加蕭邦國際比賽亞洲賽區，攞到大學組兼綜合組金獎；2018年參加PTNA（日本音樂教師協會）比賽攞到特等獎；2019年贏到里昂國際鋼琴比賽三等獎。
佢話喺比賽攞獎對佢嘅事業發展嘅意義其實唔大，因為佢唔係音樂學院學生，佢參賽只係為咗透過比賽嚟驗證自己演奏古典鋼琴音樂嘅技藝。

蕭邦鋼琴大賽
2021年，佢參加五年一度喺波蘭華沙舉行嘅蕭邦鋼琴大賽，打入比賽第三輪（準決賽）。由於武漢肺炎疫情，佢準備蕭邦大賽嘅時候，師傅要透過視像電話同佢特訓。

風格
佢師承法國鋼琴家、1985年蕭邦大賽第五名得主 Jean-Marc Luisada。喺蕭邦大賽出賽嘅時候，佢嘅演奏風格傾向溫柔、細膩，驅動聽眾從心感受日常生活嘅意外同情緒。
除咗古典作品之外，佢亦都擅長彈爵士樂同騷靈樂。
佢用網名 Cateen 開咗個 YouTube 頻道，自己改編電影、動漫名曲成為鋼琴獨奏曲，然後自己拍片演奏擺上個頻道。佢又經常喺 YouTube 開網上音樂會。截至2021年10月，佢個 YouTube 台已經有八十萬人追蹤、九千萬人次睇片。
角頂鼓藻屬

角頂鼓藻屬（學名：Triploceras）係鼓藻科下面一屬。
角頻率

角頻率嘅基本圖解；想像個圓形係件物體郁動嘅軌跡，箭咀指住嘅係郁動嘅方向。
呢幅圖解畫緊嘅係角頻率、半徑（）同切線速率（）之間嘅關係。
角頻率（粵拼：gok3 pan4 leot2；英文：angular frequency）係物理學上描述一嚿轉動緊嘅物體「轉得有幾快」嘅物理量。想像依家有一嚿物體，好似附圖噉沿住一條圓形嘅軌跡公轉。角頻率嘅定義上係指每單位時間嘅角位移，簡化噉講即係反映嚿物體每秒轉咗幾多角度。
角頻率呢個概念，分析圓周運動以至某啲波動現象嗰陣時都會用得著。

點樣計法
睇埋：弧度、頻率同半徑
旋轉一個圈嘅弧度係  咁多，而角頻率（；單位係每秒弧度）可以用以下呢條式表達：
當中
係週期（完整噉轉一個圈要幾耐時間），單位係秒；
 係頻率（一秒轉到幾多個圈），單位係 Hz；
 係旋轉軌跡嘅半徑，單位係米；
 係沿住條旋轉軌跡郁動嘅切線速率（tangential speed），單位係米每秒；
 係沿住條旋轉軌跡郁動嘅距離，單位係米；
 係角移，單位係弧度；
條式入邊嗰啲  簡化講係指「變率」噉嘅意思，例如  係指「 變化嘅率」。有關「變率」嘅概念，詳情可以睇吓數學分析同微積分方面嘅內容。

圓周運動
内文：圓周運動
睇埋：力學
角頻率最直接嘅應用，就係攞嚟分析圓周運動（circular motion）。圓周運動係指一嚿物體沿住一條圓形嘅軌跡郁動，可以係好似下圖噉，講緊一嚿物體圍住另一嚿物體公轉：
喺呢種情況下，公轉緊嗰嚿物體嘅郁動—佢嘅公轉週期、公轉頻率、切線速率以及角移... 等，可以用頭先提到嘅式嚟分析。上述嘅分析方法，仲可以用嚟分析物體點樣自轉：研究者只係需要將個圓形想像成實心嘅，而圍住中心公轉嗰嚿物體，就可以想像成喺實心圓形表面嘅一粒質量。

正弦波相
睇埋：正弦波、相空間同簡諧運動
想像依家有一股高低波（tranverse wave），呢股波動造成嘅擾動，令到一粒介質粒子喺度上下振盪（下圖）。
當呢粒粒子嘅振幅係 1。如果將呢粒粒子沿打戙嗰條軸郁嘅位移畫做圖，就會得出一幅正弦波（sinusoidal wave）嘅圖：
—用日常用語講，即係設咗「完全重複一次週期振盪」係「轉咗一個圈」噉。
角足龍類

角足龍類（粵拼：gok3 zuk1 lung4 leoi6，Cerapoda），恐龍一種，係蜥形綱恐龍總目鳥臀目嘅其中一種演化支。
角部

角部係漢字檢索部首之一，中文係7劃部首。康熙字典裏面排第148，專用嘅部首字元⾓萬國碼爲U+2F93。佢相對應嘅唐字係角，萬國碼U+89D2。
角鐵

角鐵係橫切面係「L」形嘅長條鋼，即係兩邊互相垂直成直角形。有「等邊角鐵」同「大細邊角鐵」之分。
角鐵可以用嚟造書架貨架、打交架生等。喺香港電視劇《拳王》入面，唐詩詠就係撞埋角鐵度死。
車門

車門係車嘅門，畀人可以出入交通工具，有啲係用人手開閂，另一啲係用電控制開閂。同其他類型嘅門嘅主要分別，係門出面同門入面個樣可以好唔同。
車震

車震係泛指所有車廂入面做嘅性交，又叫車床族，因為車箱運動會令架車好震，所以又叫車震。
車里雅賓斯克州

車里雅賓斯克州係俄羅斯西南部嘅一個州，屬烏拉爾聯邦管區，首府車里雅賓斯克。
車陂街道

車陂街道係中國廣東省廣州市天河區轄下嘅一個街道，1981年設立。轄區總面積5.6平方公里，下轄11個社區，總人口7.6萬人，其中常住人口2.5萬人，流動人口5.1萬人。

參考資料
〈車陂街簡介〉。車陂街道辦事處網站。喺2008年8月28號搵到。
車銀優

車銀優（粵拼：ce1 ngan4 jau1，韓文：차은우，1997年3月30號—），係大韓民國嘅一個男演員。
車陂

車陂（陂讀悲，粵拼：ce1 bei1）係中國廣東廣州嘅地名，喺天河區東邊，東靠東圃；南靠珠江邊；西靠棠下；北靠中海康城附近。村大姓係蘇、簡、郝、黎、馬、王、麥、黎、黃。

史
南宋開村，最初屬番禺縣永泰鄉，後嚟村入面有條龍溪水流過而改成「龍溪村」。後嚟因為好多當地人以農業謀生，習慣用水塘啲水耕田，加上嗰時超多水塘、涌堤同山坡嘅山旮旯地區。到咗17世紀初，當地村民改佢做「車陂」係形容個村好似打開幅田園農耕圖噉，其中「車」代表農業嘅灌溉，「陂」代表水塘。車陂係珠江三角洲嘅水鄉之一，佢嘅龍船文化從1864年開始，一直流傳到而家。
車陂站

車陂站（粵拼：ce1 bei1 zaam6；英文：Chebei Station）係廣州地鐵4號綫嘅車站，2010年9月25號開放，位置喺天河區車陂路同中山大道中嘅交界。隔籬冇幾遠就有個BRT站。

站廳
車陂站嘅收費區喺站廳嘅中間偏南嘅位，而北邊係人行通道，周圍都俾商舖圍住嗮。而收費區有扶手電梯同樓梯、專用𨋢往返月台都得。

月台
呢個站有1個島式月台，喺中山大道中嘅BRT車站下邊地底。

商舖同自助服務
而家嘅車陂站入面得好少鋪頭嚟畀乘客買嘢同埋食嘢，有便利檔同麵包舖。
另外，車陂站入面凈係得好少自助服務設施畀乘客用，包括咗民生銀行嘅自動櫃員機同自動販賣機；重有好易機嚟充羊城通，交水電費同交通嘅罰錢呢尐服務。

出入口
車陂站冚唪唥嘅出入口C出入口C出入口 D出入口D出入口
呢個站一共有2個出入口，分別係C同D。

注意：喺晚黑最後一班車開走之前嗰5分鐘之內，係唔畀入閘坐車（包括埋買車飛）。

4號綫
呢個站最先喺1997年份地鐵規劃入面出現，嗰時方案A入面話係5號綫支綫嘅其一車站，但方案話喺琶洲出嚟去到世界大觀入面。但2000年份規劃取消咗5號綫嘅支綫，車站亦轉成4號綫嘅中途站。而2003年嘅廣州地鐵線網嘅規劃話咗，雖然呢個站冇變到，但位置向東搬到中山大道中近車陂路口東邊冇幾遠嘅地底。不過佢冇同首通段一齊起，一直到2005年嘅4號綫北延段去到家下嘅車陂南站之後，重係冇聲氣咁滯。而呢種情況一直到2007年先至開始逳手起呢個站，到咗2010年6月份先至搞掂。後嚟喺2010年9月25號，地鐵公司為咗方便啲乘客去亞運場館嗰度睇比賽，就將4號綫北延段延長到而家嘅黃村站重一直開放到而家。

13號綫
喺2012年，廣州市人民政府出嘅嗰份地鐵方案入面話咗，13號綫嘅二期將會經過呢個站。本嚟2015年尾，地鐵方考慮到13號綫開通之後有一大堆客流會逼爆呢個站而提出將一期工程延長到天河公園站，而且半佬經過呢個站，不過上級唔批，直到2017年連同二期方案一齊批埋。

利用狀況
車陂站係距離東圃鎮嘅中心區域最近嘅地鐵站，隔籬有好多個住宅區同城中村同埋有個BRT車陂站響度，所以呢個站都比較多人嚟坐車。呢個站喺每星期一至五嘅早高峰期嗰陣，成日喺呢個站搞客流控制。
車陂郝家祠

南宋尾時因元兵入侵中原令宋軍逐漸失去優勢，世榮三兄弟為咗保護宋皇族趙氏而南下到廣東南雄（而家屬韶關）珠璣巷避難，後嚟又兜到新會崖門避難。但宋軍喺崖門又遇到海戰令宋皇室滅亡，世榮三兄弟開始喺戰亂入面失散。世榮為咗避開元軍而去到侯王廟過夜，發夢咁啱撞正侯王話佢快啲離開侯王廟而走咗佬，重帶住一家大細嘅袍褂同香木先喺蔥菜園（今日係廣州越秀區東山一帶）住。但無耐又從東山搬到石牌，最後喺永泰一帶住。到大明中葉時整咗好多郝氏家族出嚟，令文化同經濟等方面有好大嘅發展。喺嘉靖年間，郝氏家族為咗紀念先祖維繫後人而喺車陂村北起咗間宗祠出嚟。
間嘢先後喺明清民國時期經歷過三次重修。尤其喺1948年嗰次重修之後，祠堂無償畀咗國家開辦番禺三中（而家係廣州市第18中學）用途直到1998年撤出為止。2009年重俾天河區文物部門列佢做文物。2010年因為廣州市交通部門為咗發展BRT而拆咗原有建築，重喺原有建築北邊30m嘅地方起返間同佢一模一樣個樣嘅祠堂。

風格
間嘢屬兩廊三廳兩天井結構，原長62.5m，闊25m，面積有1562m²。其中「郝氏宗祠」嚿石匾入面啲字係由方獻夫寫出嚟。
車陂路

車陂路（粵拼：ce1 bei1 lou6）係中國廣東廣州嘅南北走向主幹道，喺天河區。南邊從臨江大道開始，一直向北去到大觀路。

名
條路因為喺車陂而改成噉嘅名。

史
條路初期係比較窄嘅2車道馬路。2000年夏因為廣園快速路開通咗，道路重向北延長到廣園快速路一帶重將原先條路整闊到雙向6車道。2004年，由於廣州申辦2010年亞運會成功，政府決定開發廣州天河區東邊嘅經濟，順便喺2007年延長咗成條路到珠江邊同奧體中心附近。

敘述
全長4.1km，闊45米，雙向6車道。
表志勳

表志勳，係大韓民國嘅一個男藝人同埋歌手。
表原玄太

表原玄太（1996年2月28號—）係日本足球員，司職前鋒，效力湘南比馬。
表姐，你好嘢！

《表姐，你好嘢！》係香港電影，由鄭裕玲、梁家輝同張堅庭領銜主演，1990年6月28號上畫，用輕鬆手法講兩岸三地嘅意識形態差異。
衣車

舊式 ｢勝家｣（Singer）衣車。
車頭
工廠用嘅車衣機
衣車，工業用嘅又叫車衣機，係用嚟車衫嘅機，用兩條綫聯喺布上面同下面（上面嗰條叫面線，下面嗰條叫底線，裝底線嗰件零件叫線心），可縫衫、鎖邊。有啲衣車，係專門做某類嘅，例如車拉鍊，打鈕門、鈒骨咁。
車衫用嘅鍼叫車鍼，同手用嘅鍼唔同。車鍼喺尖嗰邊開眼，而手用嘅鍼就喺尾。
控制衣車會用到腳掣；但係工業用嘅車衣機亦會用到膝頭掣。一啲舊款嘅家用衣車亦有啲會用膝頭掣。
表參道站

表參道站（日文：表参道駅／おもてさんどうえき Omotesandō eki */?）係喺日本東京都港區北青山三丁目，屬於東京地下鐵嘅鐵路車站。站名嚟自明治神宮嘅表參道（都道413號（日文：東京都道413号赤坂杉並線））同埋青山通（國道246號）嘅路口地下。
表字

表字，又叫做字，係漢字文化圈歷史上同傳統上嘅一種正式代稱。古時成年男人女人都會有自己嘅字，有啲人重有多於一個表字。
叫人哋嗰陣，出於禮貌嘅考量，平輩通常都會用字而唔係用名。名通常只係由長輩叫嘅，區分長幼尊卑。極端啲重有別字、譜名、詩號、武號、齋號、法號、道號、封號、徽號、尊號等要考慮。如果自己無機心無心邪，初次見面亦可以先用「臺甫」之類嘅語言，問咗人哋個名號先，而對方鍾意咩稱呼，想畀人叫乜嘢，自然一目了然。
另外喺古文嗰度，如果名同字一齊講嗰時，習慣會先稱字後稱名。《史記》裏面孔子老竇就畀司馬遷叫做叔梁紇，其中「叔梁」就係佢個字，「紇」係佢個名。
亦有人自己嘅表字同名有關係。例如杜甫個表字就叫子美，其中「甫」係古代男人嘅美稱，對應「子」同「美」，其中「子」亦係古代男人嘅尊稱。其他表字同名有關係嘅人物，就如岳飛字鵬舉，飛同鵬相關；關羽字雲長，羽同雲相關。

以字行
以字行係「以字行於世」嘅意思。
唔少人自己個表字重出名過自己個名，譬如項羽，字「羽」，名「籍」；唐伯虎，字「伯虎」，名「寅」。
可能係佢哋自願同偏愛嘅，亦都可能只係坊間叫慣咗。

先秦
先秦女人字嘅構成又同男人唔一樣，稱呼嗰時係用先字後姓嘅。
亦有唔少係喺個姓氏上面冠以排行字作為自己嘅字，分別係伯仲叔季四字，表示先後次序，孟為庶長子長女專用。歷史人物例如：季姬（姬姓第四女）、叔隗（隗姓第三女）。古時坊間流傳嘅人物例如：孟姜（姜姓長女）。
一個用晒姓同名同字嘅例子，例如季羋畀我，字季，姓芈，名畀我。
連道

連道（英文：Link Road）舊時叫連合道，係香港一條上落山雙線行車嘅街道，全長約100米，響香港島銅鑼灣同跑馬地之間，北面係山腳嘅銅鑼灣加路連山道108號、近住禮頓道保良局總部正門，南面係山腰嘅跑馬地樂活道、近住豪宅比華利山同禮頓山之間，成條路將加路連山同禮頓山連埋一齊。
連道舊時叫連合道，響1931年7月10號改做依家個名。
連郁婷

連郁婷，台灣時代力量政治人物，2022年曾經代表時代力量參與新竹縣第一選舉區議員選舉，但未能當選。
連迪路夫

連迪路夫（粵拼：lin4 dik6 lou6 fu1，瑞典文：Victor Lindelöf，1994年7月17號—）係個瑞典足球員，司職後衛，而家效力緊英超波隊曼聯。
連鎖陰謀

《連鎖陰謀》（英文：Conspiracy Theory）係1997年8月上畫嘅美國電影，由米路吉遜同茱莉亞羅拔絲主演，導演李察當納。
連身裙

連身裙（Dress），係裙嘅其中一種類型，上身下身一件過。
連通空間

喺拓撲學上，一笪連通空間（英文：connected space）係種拓撲空間，特徵係唔可以表示做兩個或者以上不交非空集開放子集之間嘅併集。
請1日假去旅行

《請1日假去旅行》（英文：Long Weekend Getaways）係香港無綫電視製作嘅遊埠節目，喺2023年3月2號到3月24號逢禮拜四、五22:30－23:05喺翡翠台播。節目八位主持分成四組，每組會介紹一個地方三日兩夜嘅觀光行程。
請勿關燈

《請勿關燈》（英文：Don't Touch）係香港電視廣播有限公司嘅靈異節目，由張頴康做主持。呢個節目由2017年2月19號到5月21號香港時間逢禮拜日夜晚23:00-23:30喺翡翠台播出，亦喺MyTV限時提供網上節目重溫，總共11集。
呢個節目主要輯錄中國大陸嘅騰訊視頻喺2016年4月出品嘅驚慄網劇《慎點》入面其中一啲鬼故，加埋每集唔同嘉賓分享靈異故仔。

節目調動
2017年3月12號：由於播《迷》大結局，所以停播一次。
2017年4月9號：由於直播《第三十六屆香港電影金像獎頒獎典禮》，所以停播一次。
2017年4月30號：由於播《心理追兇Mind Hunter》大結局，所以停播一次。
請客必食18道菜

《請客必食18道菜》（英文：18 Delicacies For Guest）係香港無綫電視製作嘅飲食節目，《做節必食18道菜》續作，由黎耀祥聯同李家鼎、黃亞保、周世韜三位大廚主持，示範宴客菜式。節目由2023年10月16號到11月7號禮拜一到三晚22:30－23:05喺翡翠台播。

節目調動
2023年10月25號：停播一次。
談談情·練練武

《談談情·練練武》（英文：Fight For Love），係香港無綫電視製作嘅時裝電視劇，由林保怡、郭羨妮、龔蓓苾、夏雨、袁彩雲、鄧健泓、曹眾、黃德斌主演，監製戚其義。呢套劇2002年海外首播，2013年下晝時段翡翠台首播。
請假

請假係指喺指定工作或者返學期間自己安排嘅休息時間，可以喺公司或者學校發生。「在家工作」計劃僱員雖然唔喺工作場所，但係都會做嘢，唔屬於請假。
諏方國

諏方國係古代日本嘅一個令制國，屬東山道地區，由信濃國分出，721年設置，731年​廢除。
請帖

請帖（invitation card），又叫請柬、邀請咭，係一張請人來嘅帖、柬、或者咭。通常係啲活動，宴，正正式式咁叫來人嘅方法。
談秉正

談秉正，香港親中派醫生、政治人。

政治立場同參與
佢係香港親中派人士。曾經同香港警察隊員佐級協會合作，並向香港警察提供特殊醫務優惠。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
西亞塞拜疆省

西亞塞拜疆省（波斯文：استان آذربایجان غربی‎）係伊朗一省，首府烏爾米耶。
西伊豆町

西伊豆町（にしいずちょう）係日本靜岡縣一個町，人口7千。
西伊豆霞
黃金崎
堂ヶ島
堂ヶ島溫泉
西伯利亞

西伯利亞（俄文：Сиби́рь）係俄羅斯同哈薩克北部一片好大塊嘅地，佔咗成個北亞，面積約1,310萬平方公里。
西京古道

西京古道（粵拼：sai1 ging1 gu2 dou6），又嗌西京路（sai1 ging1 lou6），係中國廣東韶關一古蹟，喺乳源大橋鎮入面。佢既係科學考察同教學嘅緊要場所，又係旅遊觀光同避暑度假聖地之一。家下佢係中華人民共和國嘅重點文物。

名
呢條古道因舊時由古京城（而家嘅陝西西安）通去嶺南嘅「高速公路」而改成噉嘅名。

簡況
舊時從英德浛光出發，經乳源縣城到湖南宜章，全程五百幾里。南宋間，因乳源搞成縣，原先從乳源北上宜章嘅路改成喺縣城西嘅大富橋上臘嶺過風門關，經過龍溪（而家嘅南水水庫）、均豐、白牛坪、出水巖（而家嘅樂昌雲巖鎮）、梅花、武陽司（而家係樂昌老坪石）等地，夾埋有160km到。據大清《韶州府志》話，佢係條開闢得比較早兼歷嚟就係乳源縣入面貫通南北嘅緊要道路。
有一部份古道因1958年9月到1969年2月13號開闢南水水庫而浸咗，家下淨得返梯雲嶺同埋猴子嶺夾埋總共約5km部份。佢有好幾個主要景觀，分別係古涼橋同涼亭、觀瀾書院、舊民宅等。
西伯利亞汗國

西伯利亞汗國係北亞一個古國，1490年由欽察汗國（金帳汗國）分裂出，人口主要係韃靼人，首都設喺西伯利亞城。
1555年，當時嘅葉吉格爾汗格於時勢，向沙俄嘅伊凡四世稱臣，成為屬國，年年進貢。1563年發生政變，庫楚姆汗登位，中止咗同沙俄嘅藩屬關係。經過多年嘅籌備，沙俄喺1581年向西出征，終於喺1598年滅咗西伯利亞汗國，成為吞併整個西伯利亞嘅第一步。
金花干邑

金花干邑（Camus Cognac）係法國一隻干邑拔蘭地牌子，1863年創辦，一路都係家族生意，而家已經傳到第五代。家族族徽係朵金花，所以就叫呢隻牌子做「金花」。
金花茶

金花茶（粵拼：gam1 faa1 caa4；學名：Camellia chrysantha或Camellia nitissima）係山茶科山茶屬下面一個種嘅常綠細喬木或者灌木。原產地喺中國嘅廣西地區。喺越南同中國廣西等地嘅非鈣質土嘅山地常綠林入面先至可以見到佢。呢樖嘢可以用嚟做庭院嘅睇花同美化品種。

形態
樹皮：灰白色兼平滑。
樹葉：
形狀：闊披針形到長橢圓形
生育品種：互生。
花：
色：金黃色
性：單生葉腋或近頂生
花瓣：肉質兼有蠟嘅光澤，9——11嚿
樣（開花嗰時）：似杯／壺／碗
直径：去到6厘米
花期：10～12月

金花茶公園
内文：金花茶公園
喺中國嘅廣西壯族自治區南寧市，有間用咗金花茶嚟做名嘅公園——「金花茶公園」。
金花蟲科

金花蟲科（學名：Chrysomelidae）又叫葉甲科，係昆蟲綱鞘翅目嘅一科，係種中、小型嘅甲蟲。
金花廟

金花廟，或者叫金花古廟，唐人廟宇，供奉金花聖母，金花誕會特別多人。
大明時記載，最早金花廟，出自廣州，叫靈應祠，按金花仙蹟之立祠。祠喺喺仙湖之西，即後尾內城，仙湖街清源巷。後尾叫金花古廟。求子好靈，好多女人拜。所以廣州起咗好多金花廟，亦傳到出外。
廣州
金花古廟 (廣州長洲)
香港
坪洲金花廟
金花街道

金花街道係中國廣東省廣州市荔灣區轄下嘅一個街道，喺荔灣區中部。轄區總面積1.168平方公里，下轄12個社區，常住人口約52604人。

參考資料
〈主要單位及各行政街服務機構〉。荔灣區政府網站。喺2009年6月23號搵到。
金若晨

金若晨（1988年5月1號—），係中國音樂製作人。
金花夫人

金花夫人，即金花娘娘、金花聖母，唐人神仙，傳說求子好靈，女人會到金花廟求子。金花誕，四月十七。
大明時傳說，金花係廣州人，原本為巫，好靚女，無嫁人，善通鬼神，當時叫金花小娘。後尾佢浸死湖中，屍幾日都無腐衰，而且有異香，鄉里陳觀見到奇象，就帶人去舉殮，點之見到係人形香木。於是乎，奉為神仙，舊木刻像立祠，湖西立靈應祠，而個湖亦改叫仙湖。祠即後來內城仙湖街清源巷口。 祈子有驗，香火鼎盛。
另有說，金花因睇端午龍舟而浸死。
祠曾經被毁。大明成化五年，巡撫都御史陳濂重建為惠福祠。金花稱為金花普主惠福夫人。
另蘭州亦有金花傳說，叫金花仙姑，都係大明時傳說，見於𦤎蘭縣，與廣州金花唔同，並無話求子應驗。
金花誕

金花誕，減筆寫做金花𧩙、金花旦，係金花嘅寶誕。寶誕響四月十七。
遮擋剔除

遮擋剔除（英文：occlusion culling）係三維電腦圖像用到嘅一種演算法，指做彩現嘅程式決定個景檔案裏面有邊啲物體因為俾第啲物體遮住而係個虛擬鏡頭睇唔到嘅，等個鏡頭可以唔使嘥時間幫件物體做彩現。因為噉，遮擋剔除嘅使用可以幫部電腦慳返啲系統資源。
遮打大廈

而家遮打大廈係一幢玻璃幕牆大廈。
遮打大廈（Chater House）係香港一座商業大廈，響香港島中環干諾道中8號同遮打道11號，2003年3月起好，高30層，係香港置地嘅物業。遮打大廈個名係以香港置地嘅創辦人遮打爵士命名。
大廈地面至二樓嘅商店係置地廣塲一部分，叫做置地遮打LANDMARK CHATER。

史
呢座建築物已經有四代。第一代叫於仁行，1904年起好、1950年拆；第二代叫沃行，1950年起好、1959年拆；第三代叫於仁大廈（1976年改名做太古大廈），1962年起好、1998年拆。

大鑊嘢
2009年7月，一名外籍人士畫花名牌子嘅外牆，惡搞為CHANEL。差人最後拉咗佢，法院判佢刑事毀壞，畀GIORGIO ARMANI告得落，賠幾千萬。
遮打花園

遮打花園係香港港島嘅一個公園，響中環遮打道，1978年10月20號開張。
遮打花園嘅前身係香港木球會，人稱打波地。1851年興建，設有木球會會所同埋木球場。木球會租約喺1971年終結前，亦成為當時社會同埋傳媒嘅話題。喺1970年11月18號嘅《南華早報》，就引述咗皇后像廣場及大會堂建築師Alan Fitch嘅意見，佢認為嗰笪地係世界級藝術館同埋博物館嘅理想場地。
1972年，討論多年嘅地鐵系統拍板興建。同年，港府亦決定將木球會改建做遮打花園。
1975年，木球會搬咗去黃泥涌峽，土地則做咗地鐵中環站嘅建築地盤。遮打花園首階段工程喺1978年完成，並且局部開放。地鐵嘅尖沙咀至中環段雖然喺1980年通車，但係直到1983年地鐵出口工程完成，遮打花園先至完全開放。目前喺花園內豎有一塊牌匾以紀念佢嘅歷史。
遮打花園裏面重有一塊基石，係1890年4月2號由當時訪港嘅干諾公爵豎立，紀念當時嘅中環填海工程動工儀式。基石原本喺木球會會所看台附近，1975年曾被移走，至1983年搬番去同原來位置接近嘅地方。
遲

遲，時間一段，過咗某個時間而唔出現。預定時間之後，預計時間之後，通常時間之後。有時一日後段表示，如下畫個晏，如黃昏個晚。有時會用速度個慢來講。事實上，遲字本意慢慢行，說文「徐行也」。
遲相反即早過預期，叫早，叫速，叫快。
大多數情況下，遲唔受歡迎，因為要人等，有時亦唔禮貌，有時唔啱規舉。若果涉及公家，甚至會罰，至常有遲交、遲到咁。
身體現象遲過預計，或遲遲唔出現，亦會令人擔心，如發育遲，如月經遲，如遲泄咁。
有時遲咗，要做交而無辦法交，要多啲時間，叫延遲。
遮打道

遮打道（英文：Chater Road）又叫做車打道，響香港中環，而家係一條三線嘅行車路。呢條路西面連接德輔道中同畢打街交界，東面連接美利道。地底就係香港地鐵中環站嘅荃灣綫月台。通車初期，車站嘅英文名用遮打道嘅名 Chater Station，直到港島綫通車後至統一叫做中環站。道路以香港亞美尼亞裔商人保羅遮打命名。

特色
而家每逢勞工假日包括星期日，遮打道同皇后像廣場一帶都劃作行人專用區。而有唔少菲律賓傭工都響度作為佢哋休息嘅地方，因此喺星期日呢帶又有「小菲律賓」嘅稱號。
遯巖書院

遯巖書院係個喺韓國嘅世界遺產，登錄喺聯合國教科文組織嘅世界遺產名錄。
遮

遮，又叫傘，係用嚟遮雨或者太陽光嘅架生。
同類有天遮，以布遮天。
遮架

遮架係主要畀人放置遮嘅架，通常擺喺門口出面，等人擺低遮（尤其係濕咗嘅遮）先至走入室內。
鍾展鴻

鍾展鴻，香港親中派政治人物兼外科醫生。

專業生涯
佢喺1973年喺香港大學港大內外全科醫學士畢業，喺80年代，鍾展鴻轉到急症室擔任顧問醫生，推動急症室發展，喺香港籌辦前線急症醫學訓練，所以有啲香港媒體稱呼佢做「急症之父」。

選舉經歷
喺2021年9月，佢成為香港特别行政區選舉委員會醫學及衞生服務界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
鍾屋村站

鍾屋村站係香港輕鐵一站，代號370，屬於單程車票第3收費區（北行方向係最後一個屬於單程車票第3收費區嘅站），共有2個月台。
鍾屏岔道

鍾屏岔道（粵拼：zung1 ping4 caa3 dou6）係中國廣東省廣州市嘅東西走向主幹道，喺番禺區鐘村，大夫山森林公園同祈福新村北邊。西邊從105國道同廣明高速東口交界開始，一直去到東邊嘅金山大道西同市廣路交界。

敘述
全長1.27公里，闊32米，雙向4車道。
視覺效果

視覺效果（英文：visual effect，VFX）係泛指真人鏡頭以外創造或者操縱圖像嘅過程。
視覺敘事

視覺敘事（英文：visual narrative / visual storytelling）係指用影像嚟表達故仔。例：喺好多電子遊戲當中，遊戲個虛擬世界嘅靜態影像可以用嚟表達故仔同埋做世界創建－例如一個關卡嘅環境（包括「啲背景嘅 NPC做緊乜」同埋「啲建築物係點嘅樣」等嘅影像）可以用嚟俾玩家感受個遊戲世界係點，而呢樣嘢對冒險遊戲同 RPG 等睇重故仔嘅遊戲類型嚟講零舍重要。
視覺記憶

視覺記憶（英文：visual memory）指神經系統記住視覺資訊嘅功能。
視覺小說

視覺小說（英文：visual novel）係互動式小說嘅一種，指本小說唔淨只有文字，仲配以有返咁上下多嘅圖像嚟輔助玩家理解個故仔。
視覺檢索

視覺檢索（visual search）係認知科學同相關領域入面一個好緊要嘅課題，研究一個人點樣由一大柞視覺訊息入面搵出一部份對佢有用嘅訊息出嚟。舉個例說明：喺其中一個版本嘅視覺檢索實驗入面，個受試者會俾研究者安排坐喺度望住個熒幕，個熒幕喺每次試驗（trial）當中都會顯示一系列圓形同四方形，而個受試者嘅任務係喺每次試驗之後答吓喺嗰次試驗入面個熒幕度有冇出現過（例如）綠色嘅圓形。跟手個研究者就可以透過操控某一啲實驗上嘅變數嚟做唔同嘅研究，再唔係或者一路俾啲受試者做呢個作業，一路用腦電圖（EEG）等嘅方法監察住佢哋嘅腦活動，睇吓個腦邊幾忽嘅活動同視覺檢索有關。
視覺皮層

視覺皮層（英文：visual cortex）係大腦皮層負責處理視覺訊息嗰忽，位於枕葉後方。

概論
喺人同多數哺乳類當中，光會通過眼角膜射落去對光敏感、位於隻眼最後嘅視網膜（retina）嗰度。視網膜上有感光細胞（photoreceptive cell；一塊人類視網膜上有上億粒感光細胞）會按接收到嘅光嘅物理特性（強度同顏色等）嚟決定射乜嘢訊號：例如有啲感光細胞淨係會對藍色光有反應，所以如果呢柞細胞有射訊號，個腦就可以知道隻眼實係接收到藍色光；又有啲感光細胞射訊號嘅頻率會視乎收到嘅光嘅強度而定，所以個腦可以透過觀察呢啲訊號嘅頻率得知隻眼睇到嘅光嘅強度。呢啲訊號會經視神經（optic nerve）上腦，目的地係位於枕葉（occipital lobe）後方嘅視覺皮層（visual cortex）－視覺皮層係成塊大腦皮層（cerebral cortex；大腦最外面嗰浸組織）嘅視覺資訊中心，負責處理個腦收到嘅視覺訊號，而視覺皮層病變可以搞到個人就算對眼好地地都盲。
一般嚟講，人嘅視覺系統會對電磁波譜當中波長喺 370 至 730 納米之間嘅電磁波（electromagnetic wave）有反應－呢啲電磁波係所謂嘅可見光（visible light）。不過一個人睇得到乜嘢電磁波可以受年齡等因素影響，例如有研究發現，佢哋研究樣本當中嘅細路可以睇得到大人睇唔到、波長得嗰 340 納米嘅紫外光。

主要部份
視覺系統最重要嘅部份有以下呢啲：
眼：具有多個幫手將光轉化成腦解讀到嘅神經訊號嘅器官。
眼角膜（cornea）：位於隻眼最前，負責將光引導去視網膜嗰度。
視網膜（retina）：上面有感光細胞，會將光轉化成神經訊號，神經訊號嘅特性會隨接收到嘅光嘅特性變化。
視筋（optic nerve）：位於視網膜後面，幫手將訊號轉上腦，途中訊號會經過多個腦區。
丘腦（thalamus）：位於腦幹（brain stem）對上嘅一個腦區，會幫手將各種感官嚟嘅訊號轉介去專門處理嗰種訊號嘅大腦皮層區域嗰度－包括將視覺訊號轉介去視覺皮層。
視覺皮層（visual cortex；詳情可以睇下面）：位於大腦皮層嘅枕葉後方，負責做多種視知覺相關嘅資訊處理。視覺皮層又有得再細分做多個子區域，每個子區域都負責處理唔同類嘅視覺資訊。
一個健康大人嘅右眼視網膜；一條條嗰啲係負責向視網膜供血嘅血管。
視覺藝術

視覺藝術（英文：visual arts），粵文簡稱視藝（粵拼：si6 ngai6），係一種藝術形式，指啲作品本質上靠視覺嚟欣賞，以視覺為重點嘅藝術，例如畫畫、雕塑、建築設計、影相同拍戲等都屬於視藝。視覺藝術仲可以按維度嚟分類，分做畫畫同影相同嘅二維視藝同埋牽涉三維立體作品嘅雕塑同埋建築設計等，當中三維嘅視藝又有叫造型藝術（plastic arts）。好多第啲藝術形式亦都會有視覺藝術忌成份，所以定義上並毋係好嚴格。
而家「視覺藝術」嘅定義通常都屬美術作品（fine arts），有時亦都包埋工藝品（crafts）。喺 19 世紀下半葉工藝美術運動（Arts and Crafts movement）响英國呢啲嘢興起之前，「視覺藝術家」淨係指從事美術創作嘅藝術家（例如繪畫、雕塑或者版畫）而唔包括從事手工藝（handicraft）、工藝美術嘅藝術家。

畫畫
内文：畫畫
畫畫（粵拼：waak6 waa2）狹義上指有意噉用架生將有顏色嘅物料鋪上去一個固體嘅表面上，用意好多時係想製作出一幅有藝術價值嘅圖像。畫畫架生可以包括毛筆、畫刷甚至係畫畫人嘅手，有色物料就可以包括油彩同水彩等多種嘅人造或者自然材料。再廣義上啲噉講嘅話，畫畫可以定義成「畫畫人有意噉創造一幅二維（2D）嘅圖像」－後者呢個定義可以包括埋用電腦畫畫嘅做法。
畫畫係一門舉足輕重嘅視覺藝術：一方面，畫畫對好多人嚟講都係一樣本質上有趣嘅活動－好多人都會以畫畫同賞畫為喜好，而且佢哋當中有好多都會就畫畫相關嘅技巧以及理論，作出思考同書寫文獻（可以睇吓視藝設計原則）；另一方面，畫又對好多其他類型嘅創作品有用，例如漫畫呢種創作品就要求作者又識作故仔又識畫畫，而插圖（illustration）就係泛指為咗輔助另外一啲出版物或者創作品（故仔書等）而畫嘅畫。
畫畫呢家嘢歷史悠久：人類學家喺法國南部嘅肖維岩洞（Chauvet-Pont-d'Arc Cave）搵到歷史超過 30,000 年嘅壁畫；古埃及、古希臘同夏商等嘅古代文明冚唪唥都有畫畫嘅傳統；而人類喺打後嘅歷史上一路都有畫畫，喺畫畫嘅技術同風格上都有不斷係噉作出創新，好似係粵畫派噉，就係喺 19 世紀尾結合唐人國畫同西人印象派（impressionism）而生嘅流派。呢啲創新令廿一世紀世界各地唔同族群有唔同嘅畫畫風格，亦令畫畫成為咗一門多樣化嘅藝術。
高劍父 1935 年嘅《漁港雨》係粵畫派一幅出名嘅早期作品

雕塑
樂山大佛
内文：雕塑
雕塑（粵拼：diu1 sou3），粵文又有叫雕刻，係指專門創作純藝術性嘅造型藝術。最傳統上，喺創作雕塑嗰陣，一個雕塑家（sculptor）要做嘅步驟主要有以下呢啲：
佢要用鉛筆畫個稿，或者用工藝黏土等軟嘅材料整個預想嘅雛型出嚟；
跟住佢要去搵嚿固體嘅材料返嚟－雕塑材料可以係木、石頭、甚至係冰都得；
然後佢就要郁手用鎚仔同鑿（chisel）等嘅架生，將嚿材料嘅某啲部份削走，令嚿材料慢慢噉變成佢想要嘅形狀；
喺雕好咗一嚿嘢之後，雕塑家仲有可能會用銲接等嘅方法將幾嚿嘢連接埋一齊做一件大嘅作品，或者對件作品嘅表面作出加工。
一般嚟講，雕塑作品可以分做兩大類：雕像（statue）同埋浮雕（relief）；前者係指能夠自己獨立噉企到喺度嘅雕塑作品，例子有舉世聞名嘅《大衛像》；而後者就係指喺一塊平面（例如係牆）上雕出嚟嘅作品，件作品雕好咗之後會依附喺塊表面上，成日俾人攞嚟做建築物上嘅裝飾。順帶一提，粵式建築其中一樣出名之處就係多浮雕。
雕塑呢種藝術歷史悠久：包括兩河流域文明、古埃及、古希臘、古華夏同古印度在內嘅遠古文明都有留低雕塑作品；喺呢啲遠古社會，雕塑好多時扮演住宗教性嘅角色－啲人會用（喺當時造價一般都好貴嘅）雕塑展示佢哋心目中神靈嘅形象，仲會對雕像做禮拜，而打後歐洲喺基督教化咗之後，就改用雕像展示佢哋心目中耶穌等人物嘅形象。到咗廿一世紀，隨住啲人變得有錢，雕塑成為咗社會大眾都玩得起嘅藝術，而「多咗人搞」呢樣嘢仲帶嚟用料同風格等方面嘅創新。

建築設計
内文：建築設計
建築學（粵拼：gin3 zuk1 hok6；希臘文：ἀρχιτέκτων，arkhitekton），廣東話日常用語有陣時會嗌做「aak1 ki2」，係一門研究建築物要點設計嘅學問，內容包含咗起建築物嘅過程當中嘅規劃同埋施工等嘅工作，再廣義少少仲可以包埋宏觀啲嘅城市規劃（諗一個城市入面啲建築物要點樣互相配合等等）以至微觀啲嘅室內設計（諗吓啲柱要點安排先至方便間屋嘅主人擺傢俬等等）。
作為專用詞嘅「建築學」所研究嘅對象唔淨只係建築物本身，而仲會著重探討人對建築物嘅要求同埋一棟建築物要點先至滿足到人嘅需求－建築學嘅專家會運用柱同牆等嘅基本元素砌想要起嘅建築物出嚟，途中會考慮棟建築物企唔企到喺度、能唔能夠做到人想佢做嘅功能、仲會諗埋棟嘢有冇美感等多方面嘅問題。因為呢啲多方面嘅考量，建築學上嘅重大作品好多時唔淨只有實用價值，仲會俾起佢哋嘅族群覺得係佢哋文化嘅象徵。例如係廣州西關嘅陳氏書院噉，啲人喺討論粵文化同粵式建築嗰陣成日都會提起佢。
巴薩隆拿嘅聖家大教堂（Sagrada Família）由高第設計，俾好多人覺得係人類建築史上嘅一大傑作。
建築學某程度上係一門跨學科領域：要做建築師（粵文又有叫「則師」）要識數學、物理、工程、藝術以至社會科學等各方面嘅嘢。公元前 1 世紀嘅古羅馬工程師維特魯威（Vitruvius）就講，話建築學係由好多領域嗰度融合誕生出嚟嘅。佢仲主張話建築師應該要識音樂、哲學、同天文學方面嘅知識，而事實係，歷史上好多建築師喺起佢哋嘅大作嗰陣都會參考當代嘅哲學同天文知識。
視野

視野（英文：visual field）係指一對眼望住某點嗰陣，隻眼會見到嘅嘢；可以想像成一大柞點，每一點有特定嘅色水。
視錐細胞

視錐細胞（cone cell）係脊椎動物視網膜感光細胞嘅一種，主要負責感應光嘅波長，令隻動物能夠分辨顏色。
遷徙

遷徙（migration）係指動物大規模噉離開原居地，移動去第啲環境嗰度。
選型交配

選型交配（粵拼：syun2 jing4 gaau1 pui3；英文：Assortative mating）係進化生物學上嘅一個概念，講到動物個體傾向選擇搵一啲同自己相近嘅配偶嚟繁殖，當中近親交配係其中一種特殊情況。選型交配可以係建基於體型大細、顏色以至年齡等嘅因素嚟發生嘅。
選戰

《選戰》（英文：The Election），原名《風雲》，係香港電視網絡拍嘅電視劇，由李心潔、廖啟智、王宗堯、郭鋒同李影（中文：李影 (香港演員)）領銜主演，2014年7月開拍。
呢套劇嘅題材以2022年香港行政長官選舉做中心，揭開政治嘅黑幕，以及探討人性嘅醜惡。經過網上全民公投，呢套劇以100,250票嘅最高得票，成為香港電視網絡嘅開台劇，11月19號首播。

劇情簡介
2017年香港行政長官選舉完，韋文軒（潘燦良）做咗特首，但係好景不常，文軒車禍死亡。文軒個老婆葉晴（李心潔）從此開始佢嘅政途，佢決定選特首。振民黨嘅宋漫山（廖啟智）亦都想選特首，但係佢冇直接參選，而係用陰濕招拉另一個特首候選人陸偉陶（曾偉權）落台取而代之。葉晴同助選主任張癸龍（王宗堯）喺互助入面亦產生出愛火花，最後癸龍同葉晴又可唔可以做到情侶？面對宋漫山同岑雪麗（李影（中文：李影 (香港演員)）嘅官商勾結同振民黨嘅打壓，葉晴到最後可唔可以做到特首呢？
選區

選區，分區一種，專門𠝹來選舉，區內選民再選出代表參政，進而組成政府。一區之內，會選出一人或者多人。選民一般都住喺當區。之於點樣分界，就有專門機關負責，通常以人數同席數做劃分。選區分得細多數單席，分得大就多席咁。政區多數穏定，而選區都會因地方人多人少而變動，次次選舉都可以唔同，或者會重新𠝹過。由於劃界會大大影響結果，因而需要有各派共識。然而仍可以劃到奇形怪狀，以求敵對政黨無法獲得多數，唔能代表當地選民。
劃分有幾項原則，各項會互相矛盾，咁就有先後次序。至於邊條優先，就睇當地。原則有幾項。一，選區人數盡量平均，以達至公平。二，選區要𠝹得簡單，要連埋唔會分開。三，選區同政區一致。四，保障少數人，政見又好，種族又好。好似政黨一定要有女候選人，又或者保留席位畀少數民族，就並非人人公平一致，但做到特定少數有參政機會。
遷粉蝶

遷粉蝶（Catopsilia pomona）係粉蝶科下嘅一種蝴蝶。
還來得及再愛你

《還來得及再愛你》（英文：Love in Time），係香港電視網絡拍嘅電視劇，由唐禹哲、詩雅、尹子維、姚樂怡、應昌佑、湯怡、陳安瑩、陳家樂、冼灝英、陳少邦、林熹瞳、黃浩霆領銜主演，喺2012年4月開拍。呢套劇係用吸血殭屍做主題嘅偶像劇。

故事大綱
224歲嘅男主角，為咗一段傷逝嘅愛情守護咗200年。呢個喺鄉村長大嘅年輕人，曾經經歷巨變：成村人，包括佢心愛嘅人都俾惡魔殺死、剩返佢一個俾吸血男爵救返 ─ 冇死，不過心就好似冰封噉；心痛，又喊唔出嚟。直至遇上生命力強、積極面對人生嘅女主角，唔經唔覺融化咗佢嘅心。男嘅，擁有不死嘅身軀，女嘅，可能八十年就係佢嘅一生。呢段愛情究竟係天意弄人，定係天作之合呢？
邁蒙尼德

邁蒙尼德（Maimonides，1135年3月30號—1204年12月12號），係西班牙嘅猶太哲學家，出名作品係將猶太教信仰總結成「十三信條」。
邂逅

邂逅係指偶然相遇，邂逅出自《詩經·國風·鄭風》既《野有蔓草》「野有蔓草，零露殲兮；有美一人，清揚婉兮；邂逅相遇，適我願兮。野有蔓草，零露瀼瀼。有美一人，婉如清。邂逅相遇，與子偕臧」嗰句「邂逅相遇，適我願兮」同埋「邂逅相遇，與子偕臧」，意思係不期而遇真巧合，真係合我既心願，同埋不期而遇真巧合，同妳幽會兩心歡。
邂逅既意思有啲似偶遇，邂逅同偶遇唔同既地方係邂逅通常都有後續發展，而偶遇未必有。
邂逅是指兩個人，偶然既一次相遇，原意可以係舊友相逢，或者已經識識哋既人喺偶然既情況下相遇，依家可以係兩個陌生人既第一次見面。尤其係喺香港同埋受香港影響既粵語社群（例如東南亞同埋歐美），因為受到廣告（例如陽光檸檬茶廣告歌「如陽光伴我…」裏面既鄭伊健邂逅學生妹）、歌曲、電影、電視等既影響，「邂逅」好多時都係用喺兩個陌生人的偶遇。
邁科普

邁科普（俄文：Майкоп），係俄羅斯阿迪格首府，人口14萬。
郭慶桓

郭慶桓，香港親中派工聯會政治人物兼勞工界人士，支持所謂『愛國者治港』主張。

選舉經歷
喺2017年香港行政長官選舉，佢提名林鄭月娥參選。
喺2021年9月，佢成為香港特别行政區選舉委員會勞工界委員。之後佢喺李家超無提政綱嘅情況下，有份提名李家超參與2022年香港行政長官選舉。
郭振江

郭振江，地盤工人，喺2020年1月，佢嘅屍體被發現倒臥喺油塘高翔苑，但有啲人未能信納警方對佢死亡原因嘅調查經過，甚至懷疑，佢喺香港反送中運動入面被香港警察殺死，然後當作自殺案處理嘅例子之一。

死亡事件
喺2020年1月13號早上，佢被發現倒臥喺高翔苑高康閣對開，救護人員到場嗰陣已經證實死亡。警方之後公佈喺現場搵到一個深色背囊、一張地盤工作證、工具同埋一副眼鏡，聲稱死因無可疑。

關於死因嘅疑點
當日網上同時流傳一段短片，懷疑係事主墮樓時嘅情況，只見當時事主頭下腳上，然後從大廈高層嘅狹窄氣窗「緩緩」跌出窗外，空翻落樓。網民質疑事件另有內情，提出不少疑點，甚至懷疑事主究竟係咪「被自殺」
墮樓氣窗狹窄兼位於高處，事主無理由捨易取難喺呢個位置跳樓。
跳樓姿勢頭下腳上非常古怪，令人關注係咪被「推落街」。
男事主墮樓猛撞向石屎物嘅時候毫無反應，似早已失去知覺。
男事主墮樓嘅時候身上無背囊，墮樓後身邊就有背囊。
男事主獨自乘升降機到大廈高層後10分鐘先墮樓，期間發生甚麼事情？
點解唔係住喺度嘅男事主，要特意去呢度自殺？

坊間質疑
張崑陽喺社交媒體以引號括住Jump一詞形容事件，又話似乎有對手推佢落樓。
《新聞拍案驚奇》主持人大宇指，自6月份反送中運動大規模爆發以來，出現咗好多「離奇自殺」案，好多人懷疑呢啲自殺者其實係被警察打死，或失去反抗能力後被棄置，實在係「被自殺」。縱然坊間有唔少推斷同爆料，但警方一直未有承認，也一直無直接嘅影像證據。但今次事件係第一次有影片拍到事發過程，而且墮樓嘅一刻，有唔少疑點。
作家兼時事評論員潘東凱質疑，點解男子墮落嘅時候佢好似成個「布公仔」咁，跌落嗰陣手腳都無郁，成個身體都無知覺。另外，佢又話警察嘅反應非常異常，除咗反應好大，亦比個位自己認。
公民黨主席梁家傑質疑，警方過於倉促對死因下結論，又無唔同質疑（例如點解高空掉下來都沒腦漿，又無乜血），做法操之過急。

警方回應
警方回應短片，讉責拍片喺宿舍「長期拍攝，懷疑偷窺」，又稱「警方作出調查，安排拘捕拍片者」。警方又話，郭振江身上並沒有發現任何可疑傷勢，而佢亦無喺任何反修例嘅活動入面被捕。

後續反應
事件就算去到2022年，都一直喺連登討論區被提及。
郭政彤

郭政彤（Santino），香港親中派人士，曾經因為喺無綫電視節目《盛女愛作戰》入面擔任「兩性導師」而得到一啲公眾嘅關注，近年就變身成為親中派嘅網絡紅人。

早年生涯
佢曾經留學澳洲。

個人感情生活說法前後不一
喺無綫電視節目《盛女愛作戰》播出期間，佢曾經被揭過去嘅荒唐生活，然後佢回應嘅時候，又聲稱有50個親密女友，曾經同時「腳踏五船」，引起社會唔少迴響。另外，佢喺節目入面提出嘅「45度角」理論亦被其他心理專家指出毫無科學依據。之後，佢又被揭發早兩年參加無綫節目《十分試愛》入面，以「怕醜仔」自居，從事辦公室行政工作，報稱拍拖兩次就俾人飛兩次，之後反而變身兩性專家，說法前後唔一樣，令網友質疑。

投身親中派陣營
之後，佢投身親中派陣營，同其他親中派人士開設YouTube頻道新潮民，又曾經同其他激進親中派人士一齊參與一啲遊行。例如，喺美國駐港澳總領事史墨客批評北京未經諮詢港人修改香港選舉制度嘅決定之後，佢就曾經同高松傑、曾榮輝等激進親中派人士一齊去美國駐港總領事館抗議。
郭慧

郭慧（英文：Crystal Kwok；1977年6月24號—）係香港女藝人，1998年出道，藝名Crystal Black，2003年做過歌手陳曉東嘅緋聞女友而出名，2004年因為大肚生女而息影，2012年復出拍戲。

簡歷
郭慧喺1994年讀緊中學嗰陣已經拍過眼鏡88電視廣告。1998年佢參加香港電台第二台DJ訓練班而入行，之後做過新城電台DJ同埋香港有線電視體育台主持，同埋參與電影演出。2003年佢主演網劇《男女字典》做咗其中一位主角，係佢嘅代表作品，同年因為同歌手陳曉東傳緋聞而出名。不過2004年佢因為大肚而決定息影，直到2010年代頭開始先至開始復出幕前，近年主要拍港台電視劇集。
郭敬明

郭敬明（粵拼：gwok3 ging3 ming4；簡化字：郭敬明；1983年6月6號—）係中國大陸作家，喺四川省自貢市出世。佢係中國「80後」嘅其中一位青年作家代表人。《福布斯》雜誌中文版曾經喺2005年3月同埋2012年嘅福布斯名人榜入面寫咗佢嘅名，分別係排第92同第14位。而2012年嘅中國作家富豪榜就排第4。而家係長江文藝出版社嘅北京圖書中心總編輯，上海最世文化發展有限公司董事長兼總經理。佢嘅第一部作品係2002年出版嘅《愛與痛的邊緣》。